Matkailuautojen ja –vaunujen rekisteröinnit tammi-maaliskuussa 2013

Uusien matkailuajoneuvojen rekisteröinnit jäivät jälkeen viime vuodesta tämän vuoden ensimmäisellä vuosineljänneksellä.  Hyvä tahti käytettyjen autojen ja vaunujen myynnissä pelastaa kuitenkin tilannetta. Kylmä kevät hidastaa alan myyntiä.

Matkailuautot
 
Matkailuautoja rekisteröitiin maaliskuussa 80 kappaletta ja yhteensä vuoden alusta 184 kappaletta.     Viime vuoden maaliskuun rekisteröintimäärä oli 88 autoa ja vuoden alusta 205 autoa. Kolmen ensimmäisen kuukauden myynti laski viime vuodesta 10 %.  Pudotusvauhti on kuitenkin ollut hidastumassa.

Vaunut 

Matkailuvaunuja rekisteröitiin maaliskuussa 51 kappaletta ja vuoden alusta yhteensä 136 kappaletta.
Viime vuoden ensimmäisellä neljänneksellä rekisteröitiin 185 vaunua, joten uusien vaunujen rekisteröinnit putosivat 26,5 %.  

Markkinatilanne

Jälleenmyyjien tilanne on eri puolilla Suomea vaihteleva.  Osalla jälleenmyyjistä menee edelleen hyvin, kun taas jotkut ovat tiukalla. Taloustilanne eri puolilla Suomea vaihtelee, mikä osittain selittää
jälleenmyyjien välisiä eroja.

Runsasluminen talvi ja hitaasti etenevä kevät on jarruttanut uuden myyntiä. Erityisesti vaunukauppa käynnistyy kunnolla vasta, kun lumet sulavat vaunujen katolta. Sinivuokot tuovat mukanaan myös kiinnostuksen liikkua luonnossa ja nauttia keväästä ja valmistautua uuteen kesään. Usein vasta siinä vaiheessa kiinnostus uuteen vaunuun tai autoon herää. 

Tammikuussa pidettiin caravan-messut sekä Turussa että Helsingissä. Helsingin messut olivat matkamessujen yhteydessä. Molemmilla messuilla oli kävijöitä runsaasti ja kiinnostus harrastusta kohtaan suuri. Erityisesti Helsingissä messuilla oli kolmannes kävijöistä ensikertaa tutustumassa 
matkailuautoihin ja –vaunuihin. Talvella pidettyjä messuja täydentävät lukuisat viikonloppunäyttelyt
koko loppukevään ajan.

Lisätietoja: Toiminnanjohtaja Erkki Hannula, puhelin 0500-509671
	erkki.hannula@matkailuajoneuvotuojat.fi